
A kárpátaljai magyar tizenévesek nyelvi repertoárjának vizsgálata

A jelen pályamunkában a a következő kérdésekre kaphatunk választ: mi a nyelvi repertoár? Miért fontos vizsgálnunk a kárpátaljai magyar tizenévesek nyelvhasználatát? Miként vélekednek saját nyelvtudásukról különböző kárpátaljai magyar tannyelvű iskolák tanulói?
Az első fejezetben a nyelvi repertoár, a két- és többnyelvűség fogalma, a kárpátaljai nyelvoktatás helyzete kerül kifejtésre a rendelkezésre álló szakirodalom felhasználásával.
A tanulmány második és harmadik részében a kárpátaljai magyar tizenévesek nyelvismeretével, nyelvhasználatával foglalkozó kutatás részletei olvashatók. Különböző megfigyelésekre és kutatásokra került sor a témával kapcsolatban, a régió magyar tannyelvű nemzeti kisebbségi iskoláiban, bepillantást nyerve a nyelvi és más jellegű problémákba.
Fény derült a tanulók által tanult és használt nyelvekre. Összesen 75 tizenéves vett részt kérdőíves kutatásban (15-17 éves tanulók). Az eredmények alátámasztják, hogy a tanulóknak nincsenek problémáik anyanyelvük használatával, az államnyelvet viszont gyengén beszélik. Fontosnak tartják az államnyelv elsajátítását későbbi életükre vonatkozóan. A megkérdezett tanulók az általuk tanult idegen nyelvet leggyakrabban az internet használatánál és filmek megtekintésénél alkalmazzák, ezzel is elősegítve annak elsajátítását. Az ukrán nyelvet főleg üzletekben, orvosi vizsgálatokon és ukránnyelv-órákon használják.



